Tot i que l’estructura actual ja té alguns anys, ens hem assegurat del fet que aquesta disposa de les característiques necessàries per adaptar-la a la normativa actual i al mateix temps que també es trobi en bon estat de conservació per garantir la viabilitat del projecte.
Per aquest motiu, els nostres arquitectes i tècnics han realitzat un control de qualitat a través d’una consultoria externa amb diversos assajos sobre l’estructura, parets de càrrega, sostres, pilars, fonaments.
Després d’un informe favorable elaborat per aquest laboratori extern, podem justificar que l’estructura està en bon estat de conservació i no suposa cap risc pel projecte.